
1.  NOVEMBER  1923 


72.  AARGANG 


DE  FØRSTE  OG  DE  SIDSTE  DAGES 
HELLIGE. 

(Af  W.  A.  M.  i  »Mill.  Star«.) 


De  Mennesker,  der  i  Kristi  Dage  havde  besluttet  at  blive 
hans  Disciple,  maatte  underkaste  sig  en  Leder,  der  blev  anset 
for  at  være  en  Bedrager,  en  falsk  Profet,  en,  som  var  for- 
haanet  og  forkastet  af  Mennesker,  som  blev  kaldet  »en  Fraad- 
ser  og  en  Vindranker,  Tolderes  og  Synderes  Ven«;  ja,  og 
værre  end  dette  —  han  blev  erklæret  for  at  være  selve  de  onde 
Aanders  Fyrste.  Og  medens  disse  Ting  blev  sagt  om  ham, 
forlangtes  det,  at  de  i  deres  Hjerter  skulde  tro,  at  han  var 
ingen  mindre  end  Guds  Son,  Israels  Hellige,  hvorom  Pro- 
feterne havde  talt,  Menneskenes  Frelser  og  Forløser. 

Men  dette  var  blot  Begyndelsen.  Foruden  dette  maatte  de 
tro,  at  Evangeliet,  som  deres  Leder  prædikede,  var  det  eneste 
sande  Evangelium,  den  eneste  Plan  til  Frelse,  og  at  den  Kirke, 
som  han  organiserede,  var  den  eneste  sande  Kirke.  Vi  kan  let 
indse,  hvilken  Stilling  de  forste  Kristne  derved  kom  til  at  ind- 
tage. Det  udsatte  dem  for  Haan  og  Foragt,  Had  og  Forfølgelse, 

og  det  endog  fra  Folk,  der  regnede  sig  for  at  være  gudhen- 
givne og  retskafne  Mennesker  og  kaldte  sig  for  Herrens  Ud- 
valgte. Alt  dette  maatte  disse  første  Kristne  udstaa. 

Desforuden  maatte  de  adskille  sig  fuldstændig  fra  Verden; 
de  kunde  ikke  have  Forbindelse  med  Mørkets  Gerninger;  de 
blev  befalede  at  sky  den  blotte  Antydning  af  ondt  og  at  leve 
efter  ethvert  Ord,  der  udgik  af  Guds  Mund.  Alt  dette  maatte 
de  forrige  Dages  Kristne  gøre. 

Og  for  at  blive  Kristi  værdige  Efterfølgere,  maatte  nogle  af 
dem  forlade  deres  Forældre,  thi  Kristus  havde  sagt,  at  den, 
der  ikke  vilde  forlade  sin  Fader  og  sin  Moder  for  hans  og 
Evangeliets  Skyld,  vilde  ikke  blive  regnet  værdig  til  at  være 
hans  Discipel.  Dette  var  en  meget  svær  Opofrelse,  men  det 
var  en  Del  af  den  Pris,  de  maatte  betale  for  at  være  Kristi 
Disciple  og  have  Medlemsskab  i  hans  Kirke. 

Der  fordredes  endnu  mere:  De  af  disse  første  Kristne,  der 
havde  erhvervet  sig  Ejendom,  maatte  sælge  denne  og  lægge 
Pengene  i  den  fælles  Kasse  til  Fordel  for  alle.  Dette  var  uden 
Tvivl  en  stor  Prøve  for  nogle  og  viste  sig  at  overstige  Ananias' 
og  Saphiras  Evner,  men  de  maatte  gøre  dette  Offer  for  at 
være  Kristi  sande  Efterfølgere. 

Og  endnu  større  Krav  blev  stillet  til  dem.  Mange  af  de 
første  Dages  Hellige  maatte  nedlægge  deres  Liv  for  deres 
Mesters  Skyld  og  for  hans  Sag. 

Alt  dette  viser,  at  Jesu  Kristi  Evangelium  ikke  var  indrettet 
for  Krystere  og  Svæklinge,  men  for  Mænd  og  Kvinder  med 
Mod  og  Karakterstyrke,  i  Stand  til  at  elske  Sandhed  og  Ret- 
færdighed over  alt  andet  i  Verden,  og  som  vilde  være  villige 
til  at  bringe  et  hvilket  S0i_  helst  Offer  forlangt  af  dem  for 
Sandhedens  Sag.  Det  er  et  Evangelium  for  Helte  og  Heltinder. 
Og  dette  var,  hvad  de  forrige  Dages  Kristne  var.  De  hørte  til 
de  ædleste  Aander,  der  nogensinde  var  komne  til  Jorden,  men 
det  var  Kristus  og  hans  Evangelium,  der  viste  disse  Menne- 
sker og  viste  Verden  deres  aandelige  Storhed  og  deres  ædle 
Karakter. 

Hvilken  forbavsende  Lighed  der  er  mellem  de  Sidste-Dages 
Helliges  og  de  forrige  Dages  Helliges  Liv  og  Forhold,  en  Lig- 
hed, der  burde  have  stor  Betydning.  Ligesom  deres  Menings- 
fæller i  den  forrige  Uddeling  har  de  Sidste-Dages  Hellige 
sluttet  sig  til  en  Leder,  der  er  »allevegne  ilde  omtalt«,  som  er 
bleven  erklæret  for  at  være  en  Bedrager,  en  falsk  Profet,  en 
Skattesøger,  en  ryggesløs  Person  o.  s.  v.  Og  medens  Verden 
har  overdænget  ham  med  disse  modbydelige  Beskyldninger, 
har  hans  Tilhængere  maattet  tro  paa  ham  som  den  Aller- 
højestes  Profet,  ja  en  Seer  og  Aabenbarer,  en  Mand  udkaaret 
af  Gud  til  at  staa  som  Hovedet  for  denne,  den  største  af  alle 
Uddelinger. 

Det  har  kostet  en  meget  stærk  Overbevisning  om  det  Rette 
og  et  meget  stort  moralskt  Mod  hos  Mænd  og  Kvinder  at 
modtage  den  Lære,  som  Joseph  Smith  forkyndte,  at  blive  hans 
Tilhængere  og  staa  frem  og  forsvare  ham  mod  en  Verden  af 
Fjender.  Men  Tusinder  har  gjort  det,  og  deres  Rækker  forøges 
dagligt. 

Endvidere  er  der  noget  andet,  som  de  Sidste-Dages  Hellige 
har  maattet  gøre  —  de  har  maattet  tro  aldeles  uforbeholdent, 
at  Evangeliet  forkyndt  af  Joseph  Smith  er  det  eneste  sande 
Evangelium,  og  at  den  Kirke,  som  han  organiserede,  er  den 
eneste  sande  Kirke  paa  Jorden.  Denne  Tro  har  bragt  dem 
ikke  alene  de  andre  Kirkesamfunds  Haan  og  Foragt,  men  og- 
saa  den  bitreste  Forfølgelse.  Disse  Ting  har  imidlertid  ikke 
kunnet  rokke  dem;  de  staar  uovervindelige  og  ligesaa  fast 
overbeviste  om,  at  de  er  rigtige  i  deres  Tro,  som  de  Hellige  i 
den  forrige  Uddeling  var. 

Og  som  de  forrige  Dages  Hellige  forlangtes  til  at  holde  sig 
selv  »ubesmittede  af  Verden«,  saaledes  blev  de  Hellige  i  de 
sidste  Dage.  Det  blev  dem  lært  fra  Begyndelsen,  at  Dyd  og 
Renhed  skulde  fylde  deres  Tanker;  at  Herren,  med  hvem  de 
havde  sluttet  Pagt,  ikke  kan  »se  paa  Synd  med  den  ringeste 
Eftergivenhed«;  at  intet  urent  kan  komme  ind  i  hans  Rige; 
kortsagt,  at  de  skulde  stræbe  efter  at  blive  fuldkomne,  ligesom 

deres  Fader  i  Himmelen  er  fuldkommen.  Dette  er  Evangeliet, 
som  de  Sidste-Dages  Hellige  har  modtaget,  og  som  ikke  alene 
er  »en  Guds  Kraft  til  Frelse«,  men  en  Guds  Kraft  til  Op- 
højelse, til  Herlighed,  Udødelighed  og  evigt  Liv. 

Tusinder  af  Sidste-Dages  Hellige  har  haft  de  samme 
Trængsler  at  gennemgaa,  som  mange  af  deres  Brødre  og 
Søstre  i  tidligere  Dage  maatte  udstaa.  De  har  faaet  Sand- 
heden at  føle  af  Frelserens  Ord:  »En  Mands  Husfolk  skulle 
være  hans  Fjender.«  Disse  Folk  har,  paa  Grund  af  deres  Tro 
paa  Mormonismen,  været  tvungne  til  at  forlade  deres  Fædre 
og  Mødre,  mange  af  dem  er  blevne  jagede  ud  af  deres  Hjem. 
Men  ligesom  mange  af  deres  Forgængere,  foretrak  de  at  lide 
ondt  med  Guds  Folk  hellere  end  at  nyde  Livets  Goder  og  Be- 
hageligheder med  de  Vantro. 

De  Sidste-Dages  Hellige  ser  hen  til  en  Tid,  da  de  ogsaa  vil 
blive  befalet  at  adlyde  Helligelsens  Lov  —  Indvielsen  af  al 
deres  Ejendom  til  Herren.  Og  som  et  Middel  til  at  bringe  dem 
nærmere  til  den  Dag,  er  Tiendeloven  bleven  givet,  en  Lov, 
som  Titusinder  af  dem  trofast  overholder. 

Mesterens  Kald:  »Folg  mig«,  blev  i  den  tidligere  Uddeling 
villigt  og  med  Glæde  adlydt  af  mange.  Uden  Pung  og  Taske 
gik  de  ud  for  at  prædike  Evangeliet,  stolende  paa,  at  den,  der 
føder  Fuglene  under  Himmelen  og  klæder  Markens  Lillier, 
ogsaa  vilde  sørge  for  dem.  Paa  samme  Maade  har  Tusinder 
af  Ældster  fra  Jesu  Kristi  Kirke  af  Sidste-Dages  Hellige  gaaet 
ud,  og  medens  de  har  lidt  meget,  saa  har  de  samtidig  haft 
ubeskrivelig  Glæde  i  deres  Arbejde. 

Og  ligesom  deres  Kærlighed  til  Sandheden  og  deres  Tro  paa 
Kristus  paaførte  mange  af  de  forrige  Dages  Hellige  Døden, 
saaledes  har  den  samme  Kærlighed  og  Hengivenhed  paaført 
mange  af  de  Hellige  i  disse  de  sidste  Dage  Lidelser  og  Død. 
Men  da  de  har  været  trofaste  endog  i  Døden,  nyder  de  nu  det 
evige  Livs  Belønning. 

EVIG  STRAF. 

I  en  lille  Traktat,  trykt  og  udgivet  i  en  af  Utahs  sydlige 
Distrikter,  gor  Forfatteren  Paastand  paa,  at  Læren  om  evig 
Straf  og  Pine,  saaledes  som  de  ortodokse  kristne  Kirker  har 
fremsat  den,  er  sand  og  bibelsk.  Han  udgiver  sig  for  at  tro  paa 
Evangeliet  og  paa  Kirkens  hellige  Skrifter,  men  han  erklærer, 
at  disse  er  blevne  mistydede  af  det  store  Flertal  af  Sidste- 
Dages  Hellige. 

Ulykken  er,  at  Forfatteren  har  den  Opfattelse,  at  Ordet 
»evig«  i  Skrifterne  hentyder  til  Varigheden  i  Stedet  for  Be- 
skaffenheden af  Straffen,  naar  det  bruges  til  at  betegne  Syn- 
dens Folger  i  det  næste  Liv.  Han  gaar  ud  fra,  at  de  inspi- 
rerede Skribenter,  naar  de  taler  om  evig  Død,  evig  Pine,  altid 
mener  en  »aldrig  ophørende*  eller  »evig«  Tilstand.  En  storre 
Fejltagelse  kunde  næppe  gøres. 

Apostlen  Paulus  forklarer  tydeligt  den  sande  Mening,  i 
hvilken  Ordet  »evig«  ofte  benyttes.  Han  siger:  »Thi  de  syn- 
lige er  timelige,  men  de  usynlige  er  evige.«  (2.  Kor.  4:  18.) 
Efter  denne  Forklaring  er  timelige  Straffedomme  saadanne, 
som  er  synlige;  de  er  saadanne,  som  udstaas  i  den  timelige 
Tilværelse,  medens  evig  Straf  hører  til  den  usynlige  Til- 
værelse; det  er  en  Straf,  som  vil  blive  idømt  paa  den  anden 
Side  Sløret. 

Hermed  stemmer  den  i  Pagtens  Bog  givne  Forklaring  fuld- 
komment, thi  der  læser  vi:  »Evig  Straf  er  Guds  Straf.  Uende- 
lig Straf  er  Guds  Straf.«  (19.  Kap.)  Det  vil  sige,  det  kaldes 
evig  Straf,  fordi  Gud,  som  idømmer  den,  er  evig.  Den  kaldes 
uendelig  af  samme  Grund. 

Denne  Aabenbaring  fremsætter  ogsaa  den  Sandhed,  at  Gud 
er  evig,  og  hans  Love  er  evige,  hvorfor  den  samme  Straf  altid 
er  beredt  for  Overtræderen,  der  vil  indgaa  i  eller  lide  denne 
evige  Straf,  indtil  Retfærdigheden  er  sket  fyldest,  og  da  vil 
Barmhjertigheden  gøre  sig  gældende.  Med  andre  Ord,  medens 
Straffen,  der  vil  ramme  de  Ulydige,  er  evig,  vil  de  enkelte 

Overtrædere  kun  forblive  i  denne  Tilstand,  til  de  har  »betalt 
den  sidste  Hvid«,  eller  indtil  Omvendelse  og  Tilgivelse  sætter 
dem  fri. 

Baade  gamle  og  nye  Skrifter  tilkendegiver  tydeligt,  at  det 
store  Flertal  af  Menneskeheden  tilsidst  vil  blive  forløst  fra 
Synd  og  alle  dens  frygtelige  Følger.  Men  hvad  Fortabelsens 
Børn  angaar,  som  ved  deres  Oprør  mod  Gud  og  hans  Søn 
baade  i  Tid  og  Evighed  har  stillet  sig  udenfor  den  forløsende 
Kraft,  er  det  ikke  aabenbaret,  hvad  deres  Skæbne  vil  blive. 
De  kan  ikke  opnaa  Tilgivelse,  da  de  ikke  er  i  Stand  til  at 
omvende  sig.  De  har  med  Vilje  kastet  deres  Lod  blandt  Djæ- 
velen og  hans  Engle,  og  de  indgaar  til  en  Tilstand,  der  med 
Rette  kan  kaldes  en  »evig  Straf«,  hvilken  er  baade  uendelig 
og  evig.  De  gaar  for  at  »regere  med  Djævelen  og  hans  Engle«, 
»hvor  deres  Orm  ikke  dør  og  Ilden  ikke  slukkes,  hvilket  er 
deres  Straf«. 

Men  for  at  ikke  disse  Udtryk  skal  blive  misforstaaede,  til- 
føjer den  guddommelige  Aabenbaring  udtrykkeligt,  at  Varig- 
heden og  Beskaffenheden  af  deres  Tilstand  ligger  udenfor 
menneskelig  Kundskab  og  Fatteevne.  »Og  hverken  Enden 
derpaa  eller  Stedet  eller  deres  Pine  véd  noget  Menneske;  thi 
aldrig  er  det  blevet  aabenbaret,  ej  heller  er  det  nu  og  vil  al- 
drig blive  aabenbaret  for  Mennesker  uden  for  dem,  der  faar 
Del  deri.«  (P.  B.  76:  31—48.) 

Det  er  særdeles  tydeligt.  Vi  lærer,  at  alle  den  evige  Faders 
Børn,  som  dø  uden  at  blive  genforenede  med  ham  formedelst 
hans  Søns  Forsoning  og  Modtagelsen  af  Evangeliet,  vil  lide 
Følgerne  deraf  i  Evigheden,  indtil  de  gennem  disse  Lidelser 
lærer  at  adlyde,  og  da  vil  en  barmhjertig  Guds  Arme  være 
udrakt  imod  dem.  Ligeledes  lærer  vi,  at  nogle  menneskelige 
Væsener  vil  fortsætte  deres  nedadgaaende  Kurs,  indtil  de  er 
evigt  fortabte.  Men  deres  Skæbne  er  ikke  aabenbaret,  og  det 
er  derfor  ørkesløst  at  gøre  dette  Emne  til  Genstand  for  Dis- 
kussion. 

Det  er  værd  at  lægge  Mærke  til,  at  en  stor  Forandring  har 

fundet  Sted  i  Nutidens  Tankegang  med  Hensyn  til  evig  Straf, 
siden  denne  Lære  blev  aabenbaret  gennem  Profeten  Joseph 
for  90  Aar  siden.  Paa  den  Tid  blev  Kirkefolk  ofte  opflammede 
ved  rædselsfulde  Billeder  af  Syndere  og  endog  uskyldige, 
spæde  Børn,  der  blev  skildret  som  brændende,  kogende  og 
vridende  sig  i  Søer  af  Ild  og  Svovl  for  evigt,  hele  Tiden  i  Pine 
uden  Udsigt  til  Befrielse.  I  Dag  er  der  næppe  en  Prædikestol 
i  Verden,  hvor  en  saadan  Lære  fremsættes.  Sekternes  Tros- 
bekendelse indeholder  den  maaske  endnu,  men  Præsterne  er 
enten  tavse  vedrørende  denne  Del  af  deres  Lære,  eller  de  giver 
den  en  anden  Mening,  hvis  de  ikke  rent  ud  forkaster  den. 

Folk  har  lært  at  betragte  Gud  som  en  barmhjertig  Fader 
og  ikke  blot  som  en  streng,  utilnærmelig  Hersker.  Der  er  og- 
saa  en  bedre  Forstaaelse  af  de  Talemaader,  Lignelser,  Billeder 
og  Udtryk  i  de  inspirerede  Boger  af  orientalske  Skribenter, 
og  det  er  følgelig  lettere  at  gengive  Henvisningerne  til  evige 
Tilstande  paa  den  vestlige  Verdens  Sprog. 

Til  disse  Kendsgerninger  bør  tilføjes  Evangeliets  Vidnes- 
byrd, hvilket  er  den  ægte,  uforfalskede  Sandhed  og  derfor 
gør  Indtryk  paa  alle  ærlige,  sandhedselskende  Sjæle,  lige- 
meget  hvad  Tro  de  bekender  sig  til.  Og  saaledes  er  denne 
Forandring  indtraadt,  der  har  fyldt  Tusinder  med  Kærlighed 
til  Gud  og  Haab  om  Frelse.  Den  gamle  Anskuelse  om  »Hel- 
vedes evige  Ild«,  som  almindeligt  forstaaet,  gjorde  mange 
ærlige  Mennesker  til  Fritænkere,  Gudsfornægtere  og  Univer- 
salister. Andres  Hjerter  fyldte  den  med  Fortvivlelse  og  Gru. 
Den  fik  Henry  Rogers  til  at  udbryde: 

»Hvad  mig  angaar,  skulde  det  ikke  bedrøve  mig,  om  hele 
den  menneskelige  Familie  dode  i  sit  fjerde  Aar.  Saavidt  jeg 
kan  se,  vilde  det  ikke  være  nogen  Ulykke,  men  snarere  det 
modsatte.« 

Den  fik  Albert  Barnes  til  at  sige: 

»Jeg  tilstaar,  at  jeg  i  den  Angst  og  det  Morke,  der  omgiver 
min  Sjæl,  ikke  kan  se  et  eneste  Lyspunkt.  Jeg  kan  ikke  se  en 
eneste  Antydning  af  noget,  som  kan  forklare  mig,  hvorfor 


328 

Synd  kom  ind  i  Verden,  og  hvorfor  Jorden  er  overstrøet  med 
det  døende  og  de  Døde,  og  hvorfor  Mennesket  skal  lide  gen- 
nem al  Evighed.« 

Det  straalende  Lys,  som  det  gengivne  Evangelium  udgyder 
over  dette  Emne,  fjerner  alle  saadanne  Tvivlraadigheder,  det 
løfter  det  mørke  Slør  og  aabenbarer  for  os,  at  den  endelige 
Sejr  over  Synd,  Døden  og  Graven  tilhører  Gud  og  Lammet. 

(»Deseret  News«.) 


DE  EVIGE  PAGTER. 

En  af  de  Velsignelser,  der  folger  med  det  evige  Evangelium 
—  og  en  af  Grundene  til,  at  det  kaldes  »evigt«  —  er  den,  at 
alle  Ordinationer,  Beseglinger  og  Pagter,  som  indgaas  ved  og 
igennem  det  hellige  Præstedommes  Magt  og  Myndighed,  er 
evige  i  deres  Natur  og  vil  aldrig  ophore  eller  træde  ud  af 
Kraft.  Alle  Kontrakter,  Overenskomster  eller  Pagter,  der  ud- 
føres gennem  de  borgerlige  eller  civile  Myndigheder,  er  kun 
gyldige  i  dette  Liv,  og  alle  Forpligtelser,  Rettigheder  og  Vel- 
signelser, som  følger  med  disse,  ophorer  ved  Døden.  De  har 
ikke  Gyldighed  længere,  thi  den  Fuldmagt,  hvormed  de  ud- 
førtes, gælder  kun  for  dette  Liv,  da  det  er  en  verdslig  Fuld- 
magt, modtaget  fra  Landets  Øvrighed. 

Herren  gav  sine  Apostle  Fuldmagt  til  at  »binde  paa  Jorden, 
og  det  er  bundet  i  Himmelen,  og  lose  paa  Jorden,  og  det  er 
løst  i  Himmelen«.  Han  gav  dem  en  Fuldmagt  og  Myndighed, 
der  er  højere  og  mere  vidtrækkende,  end  den  af  Øvrigheden 
meddelte,  thi  han  gav  dem  Præstedømmet,  der  betyder  Retten 
til  at  handle  i  Guds  Navn  paa  Jorden,  saaledes  at  deres  Hand- 
linger, Pagter  og  Beseglinger  er  gyldige  ogsaa  i  Himmelen. 

Daabens  Pagt,  Beskikkelser  til  Præstedømmet  og  andre 
evangeliske  Ordinancer  maa  udfores  her  paa  Jorden;  thi  det 
tilhører  den  jordiske,  kødelige  Tilværelse  og  udfores  ikke  i 
Opstandelsen.  Dermed  er  ikke  sagt,  at  der  ikke  er  Beskikkel- 
ser, Ordinancer  og  Pagter  at  udføre  der,  men  de  er  af  en 

anden  og  højere  Beskaffenhed.  De,  der  horer  Jordelivet  til, 
maa  udfores  her,  og  for  at  det  kan  have  Gyldighed  i  Opstan- 
delsen, maa  det  udfores  af  Herrens  bemyndigede  Tjenere  med 
Fuldmagt  fra  ham. 

Det  er  jo  givet,  at  et  Menneske  ikke  kan  gore  Fordring  paa 
at  komme  ind  i  Guds  Rige  uden  at  opfylde  Indlemmelses- 
loven:  Daaben.  Og  denne  maa  være  udført  her  paa  Jorden  af 
en,  som  har  Fuldmagt  dertil.  De  forskellige  Kirker  og  Sekter, 
oprettede  og  indstiftede  af  Mennesker,  udfører  ganske  vist 
Daab  paa  forskellig  Maade,  alt  efter  Folks  Smag  og  Behag, 
men  det  er  kun  Indlemmelsessymbolet  i  deres  respektive 
Kirkesamfund,  ikke  i  Guds  Rige.  Men  en  saadan  Daab  gælder 
ikke  i  Himmelen,  thi  den  er  ikke  bemyndiget  af  Gild  og  kan 
ikke  være  det,  thi  Gud  anerkender  kun  én  Tro  og  én  Daab: 
Troen  paa  den  sande  og  levende  Gud  og  den  af  hans  Son  be- 
falede Daab.  Kun  Guds  sande  Kirke,  med  Fuldmagt  fra  Gud, 
kan  dobe  saaledes,  at  Daaben  anerkendes  som  et  Adgangs- 
bevis  til  Guds  Rige. 

Og  som  det  er  med  Daaben,  er  det  med  andre  Ordinancer 
og  Pagter,  der  maa  udfores  her  paa  Jorden,  men  som  kun 
have  Gyldighed  i  Opstandelsen,  naar  de  er  udførte  formedelst 
Fuldmagt  fra  Gud.  Ægteskabspagten  er  en  af  disse.  Den  op- 
horer med  Døden,  dersom  den  ikke  er  udfort  ogsaa  for  det 
næste  Liv  af  en,  som  har  Magt  til  at  »binde  paa  Jorden,  og 
det  er  bundet  i  Himmelen«.  Jesus  sagde:  »Naar  de  opstaar  fra 
de  Døde,  da  tager  de  hverken  til  Ægte  eller  bortgiftes,  men  de 
er  som  Engle  i  Himmelen.«  Ægteskabet,  Familielivet,  det 
Baand,  der  knytter  Sjæle  til  hverandre  i  Kærlighed  som  Mand 
og  Hustru,  som  Forældre  og  Born,  dette  Baand  hæves  ved 
Døden,  dersom  det  ikke  er  knyttet  saaledes,  at  det  varer  evigt. 

Det,  som  Gud  har  sammenføjet,  kan  Mennesket  ikke  ad- 
skille. Men  det,  som  Mennesker  sammenføjer,  gælder  kun  en 
stakket  Stund  og  blot  i  dette  Liv.  De  forskellige  Kirkesam- 
funds Præster  og  Gejstlige  udforer  Vielser,  men  da  de  har 
deres  Fuldmagt  fra  de  verdslige  Øvrigheder  og  ikke  fra  Gud, 

er  de  af  dem  forrettede  Vielser  kun  gyldige  i  dette  Liv  og  op- 
hører med  Døden.  En  Vielse,  forrettet  af  en  Borgmester,  en 
Præst  eller  anden  Embedsmand,  gælder  kun  for  Jordelivets 
Vedkommende.  Men  virkelig,  sand  Kærlighed  er  guddomme- 
lig og  derfor  evig,  og  dersom  vi  skulde  ønske  at  være  forenede 
med  vor  Ægtefælle  og  vore  Børn  i  det  tilkommende  Liv,  i 
Opstandelsen,  da  maa  vi  forenes  igen  for  dette  evige  Liv, 
forudsat  at  vi  har  opfyldt  de  øvrige  Betingelser  for  Opnaael- 
sen  af  Frelse  og  Ophøjelse  i  Guds  Rige.  Men  Kristus  siger,  at 
der  tages  ikke  til  Ægte  eller  bortgiftes  i  Opstandelsen.  Derfor 
maa  denne,  ligesom  alle  til  Jordelivet  horende  Pagter,  udfores 
her  paa  Jorden  af  en,  som  har  Myndighed  dertil,  saaledes  at 
den  gælder  ogsaa  i  Opstandelsen. 

I  Herrens  Templer,  opført  i  denne  Uddeling  til  Guds  Navns 
Ære,  udføres  Ordinancer  og  hellige  Handlinger  for  Levende 
og  Døde,  og  i  disse  kan  vi  indgaa  og  blive  forenede  for  Tid  og 
Evighed  og  faa  vor  Lykke,  Familieliv,  Hjem  og  alt,  hvad  der 
gør  Livet  værd  at  leve,  forlænget  gennem  al  Evighed. 

J.  S.  H. 

AFLØSNING. 

Ældste  Aage  Falslev,  der  ankom  hertil  den  24.  Juli  i  Aar, 
er  paa  Grund  af  svigtende  Helbred  afløst  som  Missionær  i 
Danmark  og  rejste  fra  Kobenhavn  den  25.  Oktober. 


BESKIKKELSE. 

Ældste  Julius  Bruun  er  beskikket  til  at  virke  i  Aarhus  Kon- 
ference. John  S.  Hansen, 

Missionspræsident. 

EFTERAARSKONFERENCEN   I  AALBORG. 

Konferencen  begyndte  Lørdag  Aften  den  6.  Oktober  med  et 
Rapportmøde.  Ældste  Andrew  Mollerup  rapporterede  Stillin- 
gen i  Hjørring  Gren,  Ældste  F.  Gurtz  gav  Rapport  over  sit 

Arbejde  i  Aalborg  Gren  og  Konferencepræs.  G.  P.  Sørensen 
aflagde  Rapport  over  Arbejdet  i  Konferencen  og  oplæste  Regn- 
skabet for  de  sidste  6  Maaneder.  Konferencesekretær  V.  Ger- 
lach rapporterede  sit  Arbejde,  hvorefter  Missionspræsident 
John  S.  Hansen  talte  om,  hvorledes  Regnskaber  og  Rapporter 
skulde  udføres,  og  opmuntrede  Søskende  til  fortsat  Flid. 

Søndag  Form.  den  7.  Oktober  Kl.  10  blev  Søndagsskolens 
Konference  afholdt  og  lededes  af  Bestyrer  Konrad  Klitgaard. 
Et  godt  Program,  bestaaende  af  Klasseovelser,  Sange  og  De- 
klamationer, blev  udført  af  Børnene  i  Aalborg  og  Brønderslev 
Søndagsskoler.  Konferencepræs.  G.  P.  Sørensen  aflagde  Rap- 
port over  Arbejdet  i  Konferencens  Søndagsskoler  og  foreslog 
at  lose  Bestyrelsen  i  Aalborg  Gren  med  Tak  og  Ære  for  dens 
Virksomhed.  Følgende  Bestyrelse  og  Funktionærer  blev  der- 
efter foreslaaet:  Holger  Jørgensen,  Konrad  Klitgaard  og  E.  A. 
Sandberg,  Bestyrelse;  F.  L.  Gurtz,  Sekretær;  Karlo  Klitgaard, 
Ass:  Sekr.;  V.  Gerlach,  Sangleder;  Marie  Therkelsen,  Organist, 
med  Edith  Klitgaard  og  Evelyn  Gerlach  som  Assisterende. 
Som  Lærere  og  Lærerinder:  Konrad  Klitgaard,  E.  A.  Sandberg, 
Johanne  Petersen,  Marie  Therkelsen,  Thorvald  Therkelsen  og 
Erna  Mogensen.  Holger  Jørgensen,  Konrad  Klitgaard  og 
Missionspræs.  John  S.  Hansen  talte  derpaa  til  Skolen.  Der  var 
70  Voksne  og  36  Børn  til  Stede. 

Det  næste  Møde  blev  afholdt  Kl.  2.  Forstander  M.  P.  Ja- 
kobsen fra  Frederikshavn,  Forstander  G.  Nielsen  fra  Brøn- 
derslev og  omrejsende  Ældste  A.  Mollerup  talte  og  bar  deres 
Vidnesbyrd,  hvorefter  Kirkens  Generalautoriteter  blev  fore- 
slaaede  til  Opholdelse,  samt  Missionens  og  Konferencens  Au- 
toriteter som  følger:  Præsident  over  den  europæiske  Mission 
David  O.  McKay,  Præsident  over  den  danske  Mission  John  S. 
Hansen,  Præsidentinde  over  de  kv.  Hjælpeforeninger  i  den 
danske  Mission  Soster  Anna  J.  Hansen,  Missioussekretær 
Søster  Karla  Hansen.  Præsident  over  Aalborg  Konference  og 
Forstander  for  Aalborg  Gren  C.  P.  Sørensen  med  Soster  Mar- 
tine Sørensen,  Andrew  Mollerup  og   F.  L.  Curtz  som  Med- 

arbejdere.  Valdemar  Gerlach,  Sekretær;  E.  A.  Sandberg,  Gren- 
skriver; Christen  Tronholm,  Sangleder;  V.  Gerlach,  ass.  Sang- 
leder; Anne  Christensen,  Organist;  Marie  Terkelsen,  ass.  Or- 
ganist og  alle  Korets  Medlemmer,  og  Jens  P.  Jensen  som  Dør- 
vogter. 

Som  Forstander  i  Frederikshavns  Gren:  Markus  P.  Jakob- 
sen med  Edel  H.  Jakobsen  som  Sekretær. 

Som  Forstander  for  Hjorring  og  Brønderslev  Grene:  Chri- 
stensen Nielsen  med  Elna  Nielsen  som  Sekretær. 

Den  kvindelige  Hjælpeforening:  Præsidentinde  Johanne  Pe- 
tersen med  Maren  Jørgensen  og  Petrea  Olsen  som  Raadgivere, 
Hedvig  Larsen,  Sekretær,  Agnes  Gerlach,  Kassererske,  og  føl- 
gende Lærerinder:  Præsidentinden  med  Raadgivere  samt  Kri- 
stine K.  Petersen,  Kristine  Jensen,  Elna  Tranholm,  Marie  Ger- 
lach, Anne  Caspersen,  Anne  Christensen  og  Marie  Terkelsen. 
Soster  Elly  Caspersen  blev  løst  som  Sekretær,  da  hun  venter 
at  emigrere. 

Ungdomsforeningen:  Præsident  Jens  C.  Olsen  med  Holger 
Jørgensen  og  Marie  Klitgaard  som  Raadgivere  og  V.  Gerlach, 
Sekretær.  Som  Kredslærere:  E.  A.  Sandberg,  Præsident,  Kon- 
rad Klitgaard,  Edgar  Giessing,  Jens  C.  Olsen,  Torvald  Ter- 
kelsen, C.  P.  Sørensen,  Christian  Tranholm,  V.  Gerlach,  H. 
Jorgensen,  F.  L.  Curtz  og  Jens  P.  Jensen.  Som  Skriver  i 
Præstedømmet  Jens  C.  Olsen.  Alle  Forslagene  vedtoges  en- 
stemmigt. • 

Missionspræs.  John  S.  Hansen  talte  dernæst  til  Forsamlin- 
gen om  Betingelserne  for  Adgang  til  Guds  Rige. 

Modet  Kl.  7  Aften  havde  samlet  et  stort  Antal  Fremmede. 
Ældste  Owen  Poulsen  fra  Esbjerg  talte  om  Joseph  Smiths 
første  Syn  og  Mormons  Bogs  Fremkomst.  Præs.  Poul  Greger- 
sen fra  Aarhus  Konference  talte  om  Præstedømmets  Myndig- 
hed og  Plagerne,  som  udgaar  over  Jorden  i  vore  Dage.  Mis- 
sionspræs. John  S.  Hansen  talte  om  Aabenbaringens  Nødven- 
dighed og  forklarede  Johannes'  Syn  paa  Øen  Patmos,  omtalt 
i  Joh.  Aab.  12.  Kap. 

Følgende  Sange  udførtes  af  Koret:  Salme  Nr.  231;  »Kære 
Fader,  vi  dig  bede«;  Salme  Nr.  164;  »Se,  jeg  staar  for  Døren« 
og  »Livets  Alvor«.  Korets  smukke  Sang  blev  i  hoj  Grad  paa- 
skonnet  af  de  Tilstedeværende. 

Mandag  Aften  blev  et  Grens-  og  Funktionærmøde  afholdt, 
hvor  75  pCt.  af  samtlige  Funktionærer  var  til  Stede.  Instruk- 
tioner og  Lærdomme  vedrørende  Kirkens  Orden  og  Arbejdet 
i  de  forskellige  Organisationer  blev  givne  af  Præs.  Hansen, 
der  ogsaa  talte  om  Daabens  Betydning  og  formanede  Forældre 
til  at  undervise  deres  Børn  derom. 

Konferencen  sluttede  med  en  af  den  kvindelige  Hjælpe- 
forening foranstaltet  Bazar  Tirsdag  Aften,  hvilken  indbragte 
en  god  Sum  og  var  særdeles  vellykket. 

Holger  Jørgensen, 
Skriver. 


VEJEN,  SANDHEDEN  OG  LIVET. 

(Af  Ældste  Orson  F.  Whitney  af  de  Tolvs  Raad.) 

VII. 

(Fortsat  fra  Side  318.) 

Jeg  rejste  for  nogen  Tid  siden  over  Atlanterhavet  i  en  Ud- 
vandrerdamper og  havde  været  heldig  nok  til  at  erhverve  mig 
en  første  Klasses  Kahyt.  Der  var  omtrent  et  Hundrede  Passa- 
gerer i  den  Del  af  Skibet.  Paa  anden  Klasse  var  der  maaske 
dobbelt  saa  mange  og  paa  tredie  Klasse  henved  fem  Hun- 
drede. 

Kahytterne  paa  forste  Klasse  var  de  bedst  udstyrede  og  var 
anbragt  i  den  roligste,  sikreste  og  mest  behagelige  Del  af  Ski- 
bet. Der  blev  vist  Passagererne  ethvert  Hensyn,  deres  Kost 
var  den  mest  udsøgte,  Kaptajnen  og  andre  Officerer  var  i 
deres  Selskab,  og  de  nød  fuld  Frihed  ombord  paa  Skibet.  De 
kunde  gaa  ned  til  anden  Kahyt  eller  længere  ned  til  tredie  og 
komme  tilbage  uden  Hindring.  De  havde  betalt  for  disse  For- 
rettigheder og  kunde  derfor  gøre  Brug  af  dem. 

Men  det  var  anderledes  med  anden  Klasse.  Der  var  Føden 
ikke  saa  god,  Kahytterne  var  mindre  velindrettede  og  Rettig- 
hederne færre.  Anden  Klasses  Passagerer  kunde  gaa  ned  paa 
Mellemdækket,  men  det  var  dem  ikke  tilladt  at  opholde  sig 
paa  øverste  Dæk. 

Forholdene  paa  tredie  Klasse  var  endnu  daarligere.  Maden 
var  tarveligere  og  deres  Rettigheder  endnu  mere  begrænsede. 
Passagererne  i  denne  Del  af  Skibet  maatte  ikke  engang  be- 
søge anden  Klasse.  De  havde  kun  betalt  for  tredie  Klasses  Be- 
kvemmeligheder, og  det  var  alt,  hvad  de  kunde  gøre  Fordring 
paa. 

Ved  at  tænke  over  Situationen  blev  jeg  slaaet  af  den  store 
Lighed  mellem  de  Forhold,  som  jeg  var  Vidne  til,  og  højere 
Tilstande,  som  de  syntes  at  symbolisere.  Jeg  saa  heri  en 
anden  Stadfæstelse  af  Udtrykket:  »De  jordiske  Ting  er  en 
Type  paa  de  himmelske«;  og  af  Herrens  Ord  til  Moses:  »Alle 
Ting  har  deres  Lignelse.« 

Denne  Oceandamper  var  for  mig  et  Billede  paa  Menneske- 
nes Skæbne,  saaledes  som  den  er  fremsat  i  Guds  Aabenbarin- 
ger;  —  alle  Sjæle  belønnede  efter  deres  Gerninger,  deres  for- 
skellige Handlinger  —  og  frelste  og  herliggjorte  i  de  »mange 
Boliger«  i  vor  evige  Faders  Rige.  Denne  Sandhed  fremsættes 
af  Profeten  Joseph  i  følgende  Udtryk: 

»Dette  er  Kristi  Evangeliums  Vidnesbyrd  angaaende  dem, 
der  kommer  frem  i  de  Retfærdiges  Opstandelse:  Disse  er  de, 
der  annammede  Jesu  Vidnesbyrd,  troede  paa  hans  Navn,  blev 
døbte  i  Lighed  med  hans  Brgravelse;  ...  og  hvilke  sejre  ved 
Troen  og  blive  beseglede  ved  Forjættelsens  Helligaand,  som 
Faderen  udgyder  over  alle  dem,  der  er  retskafne  og  sanddru. 
Disse  er  de,  der  er  den  Førstefødtes  Menighed.  Disse  er  de,  i 
hvis  Hænder  Faderen  har  givet  alle  Ting;  disse  er  de,  der  er 
Præster  og  Konger,  der  har  annammet  af  hans  Fylde  og  af 
hans  Herlighed.  .  .  .  Derfor  er  alle  Ting  deres,  være  sig  Liv 
eller  Død,  eller  det  nærværende  eller  det  tilkommende;  alt  er 
deres,  og  de  er  Kristi,  men  Kristus  er  Guds.« 

»Disse  skulle  bo  i  Guds  og  Kristi  Nærværelse  evindelig. 
Disse  er  de,  som  han  skal  bringe  med  sig,  naar  han  kommer  i 
Himmelens  Skyer  for  at  regere  paa  Jorden  over  sit  Folk. 
Disse  er  de,  der  skulle  have  Del  i  den  første  Opstandelse. 
Disse  er  de,  der  skulle  opstaa  i  de  Retfærdiges  Opstandelse.« 
»Disse  er  de,  hvis  Legemer  er  celestiale,  hvis  Herlighed  er 
som  Solens  Glans,  ja,  Guds  Herlighed,  den  højeste  af  alle,  paa 
hvilken  Herlighed  Solen  paa  Firmamentet  er  et  Sindbillede, 
som  skrevet  er.« 

Som  første  Klasses  Passagerer  paa  Jordelivets  Hav  vier  de 
Skibets  mægtige  Fører  alle  deres  Evner  og  Kræfter  og  mod- 
tager fra  ham  en  Fylde  af  Anerkendelse  og  Belønning.  Alle 
Privilegier,  alle  Rettigheder  er  deres.  De  omgaas  himmelske 
Væsener  og  er  selv  himmelske. 

Angaaende  Indvaanerne  af  den  terrestriale  Verden,  inde- 
holder Profetens  Syn  følgende: 

»Se,  disse  er  de,  der  døde  uden  Lov.  Og  ligeledes  de,  der  er 
de  Menneskers  Aander,  som  har  været  i  Forvaring,  hvem 
Sønnen  besøgte  og  prædikede  Evangeliet  for,  at  de  maaatte 
kunne  dømmes  lig  Mennesker  i  Kødet;  de,  som  ikke  annam- 
mede Jesu  Kristi  Vidnesbyrd  i  Kødet,  men  som  siden  efter 
annammede  det.  Disse  er  de,  som  annamme  af  hans  Herlig- 
hed, men  ikke  dens  Fylde.« 

»Disse  er  de,  som  annammede  Sønnens  Nærværelse,  men 
ikke  af  Faderens  Fylde,  derfor  er  de  terrestriale  Legemer  og 
ikke  celestiale,  og  er  forskellige  fra  disse  i  Herlighed,  som 
Maanens  Glans  er  fra  Solens.  Disse  er  de,  der  ikke  er  tapre  i 
Jesu  Vidnesbyrd,  hvorfor  de  ikke  erholde  Kronen  over  vor 
Guds  Rige.« 

De  gav  en  Del  af,  men  ikke  alle  deres  Evner  og  Kræfter  til 
ham,  som  sagde:  »Du  skal  ikke  have  andre  Guder  for  mig.« 
Denne  Verdens  Rigdomme  var  mere  værdifulde  i  deres  Øjne 
end  de  Skatter,  der  ikke  forgaa,  og  som  Tyve  ikke  kan  stjæle. 
De  elskede  Sandhed,  men  ikke  af  hele  deres  Hjerte;  de  elskede 
Penge  og  Fornøjelser  mere,  stræbte  efter  Bifald  og  Berøm- 

melse  fra  Verden  mere  end  efter  Himmelens  Anerkendelse. 
Uagtet  de  var  retskafne  og  hæderlige  i  deres  Levned,  saa  var, 
de  ikke  tapre  for  Kristus  og  kendte  ikke  til  Betydningen  af 
Selvopofrelse.  De  var  værdige  til  Riget,  men  ikke  til  Kronen; 
og  de  skinne,  ikke  som  den  gyldne  Sol,  men  som  den  sølv- 
blanke Maane,  med  mattere  Glans,  med  tilbagekastet  Lys  i 
Stedet  for  med  sit  eget. 

Og  med  Hensyn  til  dem,  som  arve  telestial  Herlighed,  for- 
skellige fra  Maanen  —  er  dette  Rige  ikke  symboliseret  ved 
Mellemdækket  og  dets  Passagerer? 

De  Ugudelige,  de  Ubodfærdige,  som  ikke  »annammede 
Evangeliet,  ej  heller  Jesu  Vidnesbyrd,  ej  heller  Profeterne,  ej 
heller  den  evige  Pagt«;  disse  er  de,  som  er  kastet  ned  til  Hel- 
vede og  »lide  den  almægtige  Guds  Vrede  indtil  Tidens  Fylde, 
naar  Kristus  skal  have  lagt  alle  Fjender  under  sine  Fødder 
og  fuldendt  sin  Gerning.«  Naar  Retfærdigheden  er  sket  Fyl- 
dest, kommer  de  ind  under  Naaden  og  føres  ind  i  en  Herlig- 
hed, større  end  nogen  her  paa  Jorden  kan  fatte.  Men  de 
»skulle  ikke  blive  forløste  fra  Djævelens  Magt  før  den  sidste 
Opstandelse«,  ved  Slutningen  af  det  tusindaarige  Rige.  I  deres 
herliggjorte  Tilstand  modtager  de  Engles  Betjening,  men  kan 
aldrig  skue  Faderens  eller  Sønnens  Ansigt.  Kun  Straaler  fra 
den  Helligaand  kan  naa  dem  gennem  de  højere  Sfærer.  Utal- 
tige  som  Stjernerne  er  paa  Himmelen  eller  som  Sandet  ved 
Havets  Bred,  men  dog  »skulle  alle  disse  bøje  Knæ,  og  hver 
Tunge  bekende  ham,  som  sidder  paa  Tronen  i  al  Evighed. 
...  Og  de  skulle  være  den  Allerhøjestes  Tjenere,  men  hvor 
Gud  og  Kristus  bo,  kunne  de  ikke  komme  evindeligen.« 

